ai4bharat/Pralekha huggingface dataset:
وزارت دفاع
دفاعی تحقیق و ترقی کی تنظیم یوم جمہوریہ پریڈ 2021 کے موقع پر
دفاعی تحقیق و ترقی کی تنظیم ڈی آر ڈی او ہر سال یوم جمہوریہ کے موقع پر راج پتھ پر تینوں فوجی خدمات کے لئے اعلیٰ درجے کی دفاعی ٹکنالوجی کی مصنوعات کی نمائش کرتی آرہی ہے۔ دفاعی نظام کو جدید خطوط پر ترقی دینے کے اختیار سے لیس ڈی آر ڈی او ایک بار پھر یوم جمہوریہ کی باوقار پریڈ میں دو اہم جھانکیاں لے کرآئی ہے۔ اس سال کی بڑی کامیابیوں کا مظاہرہ کرتے ہوئے لائٹ کمبیٹ ایئرکرافٹ۔ ایل سی اے نیوی کی پرواز اور ہوائی جہاز کے کیریر پر لینڈنگ کے علاوہ اینٹی ٹینک گائیڈیڈ میزائلوں کے پورے کنبے کو بھی دکھایا جائے گا۔
ہلکے لڑاکا جنگی طیارے تیجس نے آئی این کے کے ایئر کرافٹ کیریر سے لینڈنگ اور ٹیک آف کرتے ہوئے ٹکنالوجی کی ایک بڑی صلاحیت کا سنگ میل حاصل کیا ہے۔ ایل سی اے نیوی کی جھانکی سمندر میں آئی این ایس وکرم دتیہ سے ایل سی اے نیوی کے کیریر آپریشنوں کے کامیاب کارکردگی کا جشن منا رہا ہے۔ ایل سی اے نیوی کی لینڈنگ ، ٹیک آف اور لفٹ آپریشن دکھائی گئی ہے۔ ایک کیریر شپ پر ایک طیارہ کے ذریعہ تین انتہائی اہم آپریشن کی ضرورت ہوتی ہے۔ سال 2020 میں ایل سی اے نیوی نے 90 میٹر رن وے پر لینڈنگ کا کامیابی سے مظاہرہ کیا اور 145 میٹر کے چھوٹے رن وے سے ٹیک آف کیا۔ ایل سی اے نیوی ہندوستان کی پہلی چوتھی نسل سے آگے کا ایس ٹی او بی اے آر  جنگی طیارہ ہے جو کسی بھی جہاز کے کیریر سے چلنے کے قابل ہے۔ ہندوستانی بحریہ کے کوموڈور ابھیشیک سی گونڈے جھانکی کی کمان سنبھالے ہوئے ہیں۔
اینٹی ۔ٹینک میزائل ٹکنالوجی میں ہندوستان کی پیش قدمی کی علامت دکھانے والے ڈی آر ڈی او کی اینٹی ۔ٹینک گائیڈیڈ میزائل  سسٹم کی مکمل نمائش کی جائے گی ۔ اس جھانکی میں ایم بی ٹی ارجن کے لئے این اے جی، ہیلینا، ایم پی اے ٹی جی ایم، ایس اے این ٹی اور لیزرگائیڈیڈ اے ٹی جی ایم کی نمائش کی جائے گی۔ اے ٹی جی ایم جھانکی کی نمائندگی جناب شیلادتیا بھومک کریں گے جو حیدرآباد میں ڈی آر ڈی ایل کے نوجوان سائنس داں ہیں۔
این اے جی تیسری نسل کا میزائل ہے جسے دشمنوں کے انتہائی قلع بند ٹینکوں کو نشانہ بنانے کے لئے تیار کیا گیا ہے۔ ہیلینا، ہیلی کاپٹر کے ذریعہ داغا جانے والا ٹینک شکن میزائل ہے یہ تیسری نسل کا میزائل ہے جو 7 کلومیٹر تک کی دوری تک نشانہ بناسکتا ہے۔ اسے جدید ہلکے ہیلی کاپٹروں سے ہتھیار بند طور پر مربوط ہونے کا متحمل بنایا گیا ہے۔ ایم پی اے ٹی جی ایم ایک ایسا فائر اینڈ فورگیٹ اینٹی ٹینک گائیڈیڈ میزائل ہے جسے کوئی بھی اپنے کندھے پر اٹھاسکتا ہے ۔ یہ 2.5 کلومیٹر کی دوری تک نشانہ بناسکتا ہے۔ ایس اے این ٹی فضائیہ کے لئے ٹینک شکن کارروائی والا میزائل ہے ، اسے ایم آئی -35 ہیلی کاپٹر سے داغا جاتا ہے۔ ایم بی ٹی ارجن کے لئے اے ٹی جی ایم لیزر سے گائیڈ کیا جانے والا پی جی ایم ہے، جو 120 ایم ایم رائفل بندوق سے ارجن ٹینک کی طرف سے لانچ کیا جاتا ہے جس کا مقصد دھماکہ خیز ردعمل سے محفوظ بکتربند نشانوں کو زد پر لینا ہے۔
لائٹ کامبیٹ ایئرکرافٹ ۔ ایل سی اے تیجس ماڈل بھی ہندوستانی فضائیہ کی جھانکی کا حصہ ہے جو اطلاعات و نشریات کی وزارت کی جھانکی میں ووکل فار لوکل کی تھیم کی نمائندگی کرتا ہے۔ اس سال راج پتھ پر ڈی آر ڈی اور کی دیگر مصنوعات میں زمین سے فضا میں مار کرنے والی آکاش میزائل اور فضا سے فضا میں نشانہ لگانے والی ایسٹرا میزائل فضافیہ کی جھانکی میں شامل ہے۔
ڈی آر ڈی او مسلح افواج کے لئے ڈیزائننگ اور ترقیاتیت کی ایجنسی رہی ہے۔ آتم نربھر بھارت کو تقویت دینے کے لئے ڈی آر ڈی دفاعی ماحولیاتی نظام کے تمام حصہ داروں کے ساتھ شراکت کرتی ہے۔ اس میں تعلیم ، صنعت اور فوج کے لئے جدید تکنیک کو فروغ دینا شامل ہے۔
صدر جمہوریہ کا سکریٹریٹ
صدر جمہوریہ ہند نے بین الاقوامی انجینئرنگ اور ٹیکنالوجی میلے - 2023 کا افتتاح کیا
صدر جمہوریہ ہند محترمہ دروپدی مرمو نے آج  نئی دہلی میں بین الاقوامی انجینئرنگ اور ٹیکنالوجی میلے  کا افتتاح کیا۔
اس موقع پر خطاب کرتے ہوئے صدر جمہوریہ ہند نے کہا کہ اس سال کا یہ پروگرام نہ صرف انجینئرنگ اور مینوفیکچرنگ میں بھارت کی ترقی کی کہانی کا جشن ہے بلکہ یہ دنیا کی جدید ترین ٹیکنالوجیز کے ساتھ ملک کی مصروفیت کا بھی ثبوت ہے۔
صدر جمہوریہ نے کہا کہ بھارت نے پہلے آئی ای ٹی ایف کے بعد گزشتہ 48 سالوں میں ایک طویل سفر طے کیا ہے اور اس عرصے کے دوران انجینئرنگ کی صنعت نے نئی بلندیوں کو چھو لیا ہے۔ آج، یہ بھارت کی صنعت کا ایک ٹھوس، کثیرالجہتی اور متنوع طبقہ ہے، جو ترقی کو آگے بڑھانے، روزگار پیدا کرنے اور برآمدات کو فروغ دینے میں اہم کردار ادا کر رہا ہے۔ ماضی قریب میں اپنائی گئی پالیسیوں نے بے مثال جامع ترقی کو فروغ دیا ہے۔ معیشت کی تیزی سے ڈیجیٹلائزیشن اور سماجی سطح پر اس کی قبولیت نے ایک نئی صلاحیت کو جنم دیا ہے، جس سے اعلیٰ ترقی کے نئے راستے پیدا ہوئے ہیں۔
صدر جمہوریہ نے نشاندہی کی کہ بھارت اپنے بہترین مینوفیکچرنگ کے تجربے، اعلیٰ معیار کے ہنر اور جدید ترین تکنیکی کامیابیوں کا فائدہ اٹھاتے ہوئے اپنی عالمی مصروفیت کو بڑھانے کے مشن پر ہے۔ انہوں نے کہا کہ بہت سے اہم شعبے ایسے ہیں جہاں انجینئرنگ اور ٹیکنالوجی میں بین الاقوامی تعاون مستقبل میں دنیا کو ایک زیادہ خوشحال اور محفوظ مقام بنانے میں فرق پیدا کرے گا۔
صدر جمہوریہ نے کہا کہ بھارت کے پاس بین الاقوامی منڈیوں سے جڑنے کی منفرد صلاحیت ہے۔ صاف توانائی کے لیے ہماری وابستگی ہماری سبز ترقی کو آگے بڑھا رہی ہے۔ بھارت سال 2070 میں صاخراج سے پاک ہدف کو حاصل کرنے کی سمت مسلسل پیش رفت کر رہا ہے۔
صدر جمہوریہ نے کہا کہ آئی ای ٹی ایف - 2023 ابھرتی ہوئی ٹیکنالوجیز کے 11 شعبوں کا احاطہ کرتا ہے جو ہماری معیشت اور معاشرے پر گہرے اثرات مرتب کریں گے۔ انہوں نے مزید کہا کہ اس میں کوئی شک نہیں کہ ٹیکنالوجی ہماری طرز زندگی کو بدلنے والی ہے۔ انہوں نے کہا کہ ہمیں سماجی تبدیلی کے لیے ٹیکنالوجی کو استعمال کرنے کی کوشش کرنی چاہیے۔ کوئی بھی ٹکنالوجی جو خود کو لوگوں کے ایک گروپ تک محدود رکھتی ہے آخر کار ختم ہوجائے گی۔ دوسری طرف، ایسی ٹیکنالوجیز جو عام لوگوں کی زندگیوں کو مثبت انداز میں بدل دیتی ہیں۔ بھارت میں دنیا کی سب سے بڑی ڈیجیٹائزیشن مہم کی وسیع پیمانے پر قبولیت معاشرے کے لوگوں کی زندگیوں میں مثبت تبدیلی لانے والی ٹیکنالوجیز کو آسانی سے اپنانے کی بہترین مثال ہے۔
صدر جمہوریہ ہند نے اس بات پر خوشی کا اظہار کیا کہ آئی ای ٹی ایف – 2023 نے انجینئرنگ اور ٹیکنالوجیز کی کامیابیوں کو ظاہر کرنے کی ایک پرعزم کوشش کی ہے جو فطرت اور سائنس کے درمیان ہم آہنگی کو فروغ دیتی ہیں۔ انہوں نے کہا کہ انسانی صلاحیتوں کا بہترین استعمال اس وقت ہونا چاہیے جب اس کا مقصد فطرت کا تحفظ اور اس کی پرورش کرنا ہو ۔ انہوں نے کہا کہ اگر سائنس کے علم کو روحانیت کے ساتھ جوڑ دیا جائے تو یہ معجزے پیدا کر سکتی ہے۔
صدر جمہوریہ ہند کا خطاب پڑھنے کے لیے براہ کرم یہاں کلک کریں۔
۔۔۔۔۔۔۔۔۔۔۔
ش ح۔ و ا۔ ع ا۔
U -1747
(Visitor Counter : 87
وزارت دفاع
بھارتی فضائیہ کا ایم آئی جی -21 باڑمیر کے نزدیک حادثے کا شکار
بھارتی فضائیہ کے ایک دوہری سیٹ والے مگ -21 نے آج شام راجستھان میں اترلائی ہوائی پٹی سے تربیتی اڑان بھری تھی ۔رات لگ بھگ 9.10 بجے یہ طیارہ باڑھ میر کے نزدیک حادثے کا شکار ہوگیا۔ دونوں پائلٹ مہلک طور پر زخمی ہوگئے۔
بھارتی فضائیہ جانوں کے اتلاف پر گہرے دکھ کا اظہار کرتی ہے اور اس کی ہمدریاں سوگوار کنبوں کے ساتھ ہیں۔
حادثے کا وجوہات کا پتہ لگانے کے لئے کورٹ آف انکوائری کا حکم دے دیا گیا ہے۔
وزارت دفاع
ایک امریکی وفد نے آئی آئی ٹی دہلی میں آئی ڈی ای ایکس ٹیم کے ساتھ بات چیت کی ہے۔آئی ڈیکس کے فاتحین اور دفاعی اختراعی اسٹارٹ اپس نے جدید ترین دوہری استعمال کی ٹیکنالوجیز کی نمائش کی ہے
آئی ڈیکس نے ہندوستان میں دفاعی اختراعی ماحولیاتی نظام میں انقلاب برپا کر دیا ہے۔ امریکی محکمہ دفاع کے انڈر سیکرٹری  کا کہنا ہے کہ انڈس۔ ایکس کے تحت جدید ٹیکنالوجی کی خریداری پر مناسب غور کیا جائے گا
انڈر سکریٹری  محکمہ دفاع محترمہ ہیڈی شیو کی قیادت میں امریکی وفد نے 18 ستمبر 2023 کو آئی آئی ٹی دہلی میں وزارت دفاع کے تحت انوویشنز فار ڈیفنس ایکسیلنس-ڈیفنس انوویشن آرگنائزیشن کی ایک ٹیم سے ملاقات کی۔ یہ بتاتے ہوئے کہ یہ اقدام کس طرح ہندوستان میں دفاعی اختراعی ماحولیاتی نظام میں انقلاب لا رہا ہے جوائنٹ سکریٹری  اور ڈی آئی او کے ایڈیشنل سی ای او جناب انوراگ باجپائی نے امریکی وفد کو آئی ڈیکس پر ایک جائزہ پیش کیا۔ انہوں نے اس بات پر روشنی ڈالی کہ آئی ڈیکس کس طرح اہم میدانوں جیسے مصنوعی ذہانت ، بغیر پائلٹ کے حل، ڈومین آگاہی، مواصلات، خلائی، سائبر سیکورٹی وغیرہ میں جدت کو فروغ دے رہا ہے۔ جدت پسند اپنے دوہری استعمال والی ٹیکنالوجیز کے ساتھ عالمی سطح پر اپنی شناخت بنانا شروع کر رہے ہیں۔
جوائنٹ سکریٹری نے انکشاف کیا کہ ہندوستان-امریکہ ڈیفنس ایکسلریشن ایکو سسٹم  اقدام دونوں فریقوں کے درمیان اسٹریٹجک ٹیکنالوجی پارٹنرشپ اور دفاعی صنعتی تعاون کو مزید مضبوط کرے گا۔ انہوں نے انڈس۔ ایکس سرگرمیوں کی رفتار کو سراہا اور بتایا کہ آئی ڈیکس اور ڈیفنس انوویشن یونٹ  کی ٹیموں نے مشترکہ چیلنجز کو شروع کرنے کے لیے دو چیلنجز کو حتمی شکل دی ہے، جو جلد ہی شروع کیے جائیں گے۔
آئی ڈی ای ایکس جیتنے والوں اور دفاعی جدت طرازی کے اسٹارٹ اپس کی ایک نمائش کا اہتمام کیا گیا جس میں جدید ترین دوہری استعمال کی ٹیکنالوجیز تھیں۔ انفارمیشن سیکیورٹی اور سائبر سیکیورٹی، اے آئی /مشین لرننگ پر مبنی امیجنگ، میری ٹائم ٹیکنالوجیز، وائرلیس کمیونیکیشن، خلائی ٹیکنالوجیز اور جدید سینسرز سمیت گہری ٹیک ایجادات کی نمائش کی گئی۔
محترمہ ہیڈی شیو نے اسٹارٹ اپ شوکیس کی بہت تعریف کی، اور جس طرح سے آئی ڈیکس اسکیم اور متعلقہ فریقوں نے ہندوستان میں دفاعی اختراعی ماحولیاتی نظام میں انقلاب برپا کیا ہے۔ انہوں نے انڈس۔ ایکس کے تعاون کے ایجنڈے کے تحت تیز رفتار پیش رفت کا ذکر کیا اور تجویز پیش کی کہ انڈس۔ ایکس کے تحت جدید ٹیکنالوجیز کی خریداری پر مناسب غور کیا جائے۔
انڈس۔ ایکس کے بارے میں
آئی ڈیکس نے امریکی محکمہ دفاع کے ساتھ شراکت داری میں، 21-20 جون، 2023 کو واشنگٹن ڈی سی میں انڈیا-یو ایس ڈیفنس ایکسلریشن ایکو سسٹم  ایونٹ کا انعقاد کیا۔ یہ اقدام اسٹارٹ اپس، ماحولیاتی نظاموں، تجارتی اور تعلیمی اداروں کے درمیان کلیدی ٹیکنالوجی شراکت داری اور دفاعی صنعتی تعاون کو وسعت دے گا۔ انڈس۔ ایکس ایونٹ کے دوران ہندوستانی اور امریکی اسٹارٹ اپس کی پہلی مشترکہ ٹیکنالوجی کی نمائش لوگوں کے لئے کافی دلچسپی کا باعث بنی۔ ڈیفنس انوویشن برِج پروگرام کے تحت تعاون کے ایجنڈے میں مشترکہ چیلنجز کا آغاز، اختراع کاری میں شراکت داری پروگرام، تعلیمی برادری کی شراکت داری جوائنٹ انوویشن فنڈ، ہندوستان میں ٹیسٹنگ اور سرٹیفیکیشن کی سہولیات کا قیام وغیرہ شامل ہیں۔حالیہ دو طرفہ ملاقاتوں کے دوران انڈس۔ ایکس ایونٹ کا ذکر دونوں رہنماؤں کے مشترکہ بیان میں پایا گیا ہے۔
وزارت خزانہ
بھارت، ایشین انفراسٹرکچر انویسمنٹ بینک کا سب سے بڑا قرض دار:سبھاش چندر گرگ، سیکریٹری محکمہ معاشی امور
نئی دہلی،25 جون 2018؍ کل 4.4 بلین امریکی ڈالر کے پروجیکٹ پورٹ فولیو کے ساتھ ہندوستان-ایشین انفراسٹرکچر انویسٹمنٹ بینک کا جب سے اس نے کام شروع کیا ہے، سب سے بڑا قرض دار رہا ہے۔
جدید معیشتوں کے ذریعے قائم کئے گئے زیادہ تر کثیر جہتی ترقیاتی بینکوں کی طرح اے آئی آئی بی پہلا بڑا کثیر جہتی ترقیاتی بینک ہے جہاں اس کے بڑے تعاون کار  خود اس کے قرض دار راکین ہیں۔جناب سریش گرگ نے بتایا کہ بینک کی تیسری میٹنگ میں جس کا عنوان بنیادی ڈھانچہ: اختراع اور تعاون سے توجہ کا مرکز رہے گا۔
اس سالانہ میٹنگ میں اراکین اور رکن ممالک سے 86 وفود بنیادی ڈھانچے کے لئے متحرک سرمائے سے متعلق حکمت عملیوں پر غورو خوض کریں گے۔ عزت مآب وزیر اعظم جناب نریندر مودی منگل کے روز اس میٹنگ میں اپنا افتتاحی خطاب دیں گے۔
حکومت ہند اور حکومت مہاراشٹر کے تئیں اس میٹنگ کی میزبانی کے لئے اپنی شکر گزاری کا اظہار کرتے ہوئے ایشین انفراسٹرکچر انویسٹمنٹ بینک کے نائب صدر اور کارپوریٹ سیکریٹری سرڈینی الیگزینڈر نے بینک کی اسٹرکچرنگ اور سپورٹ؍ تعاون میں ایک سرگرم رکن کی حیثیت سے تعاون دینے کے لیے ہندوستان کی ستائش کی۔
اپنی ترجیحات اور رہنما اصولوں کا ذکر کرتے ہوئے سرالگزینڈر نے کہا ہم پتلی، صاف اور سبز  طریقے سے کام کرتے ہیں۔ ہم استحکام میں سرمایہ لگاتے ہیں ار ان ترجیحات سے رہنمائی حاصل کرتے ہیں۔ ہمارا بینک غیر سیاسی ہے اور تمام پروجیکٹس کو ہمارے استحکام اور ماحولیات کے ٹیسٹ کو پاس کرنا پڑتا ہے۔
انہوں نے مزید کہا کہ اے آئی آئی بی بینک بیرون ایشیا پروجیکٹس میں اسی وقت سرمایہ کاری کرے، جبکہ ان پروجیکٹس سے ایشیائی خطے کو بھی فائدہ پہنچے۔ سرالگزینڈر نے بتایا کہ ابھی تک، اے آئی آئی بی نے مصر میں صرف ایک پرجیکٹ شمسی توانائی پروجیکٹ پر کام کیا ہے۔ حالانکہ بینک کا 75 فیصد سرمایہ ایشیا سے ہے، تاہم متعدد غیر ایشیائی خطے کے ممالک جیسے یوروپ، شمالی امریکا، کچھ مشرقی افریقہ کے ممالک اور لاطینی امریکا کے کچھ ممالک رکن کی حیثیت سے بینک سے جڑنا چاہتے ہیں۔
اے آئی آئی بی کی تیسری سالانہ میٹنگ حکومت ہند اور حکومت مہاراشٹر کے اشتراک سے ممبئی میں 25 اور 26 جون 2018 کو منعقد کی جارہی ہے۔
ایشین انفرا سٹرکچر انویسٹمنٹ بینک کی تیسری سالانہ میٹنگ کے بارے میں مزید معلومات کے لئے درج ذیل پتوں پر رجوع کریں۔
http://aiib-am2018.gov.in/
https://www.aiib.org/
Hashtag: #AIIB2018
ٹوئیٹر پر مذکورہ سے متعلق معلومات کے لئے درج ذیل پر رابطہ کریںTwitter:@AIIB_Official @FinMinIndia @PIBMumbai & @PIB_India
اس سے قبل ، اے آئی آئی بی سالانہ میٹنگوں کا انعقاد بیجنگ ، چین،2016 اور جیجو ریبلک آف کوریا۔ 2017 میں کیا گیا۔
- اے آئی آئی بی کے بارے میں
ایشین انفرا سٹرکچر انویسٹمنٹ بینک ایک کثیر جہتی بینک ہے جس کامقصد اور مشن ایشیاء اور بیرون ایشیاء میں اقتصادی نتائج کو بہتر کرنا ہے۔ اس کا صدر دفتر بیجنگ میں ہے۔
ہم نے کام کا سلسلہ جنوری 2016 اور اب دنیا بھر میں اس کے 86 اراکین کو منظوری دی جاچکی ہے۔ آج مستحکم بنیادی ڈھانچے اور دیگر پروڈکٹو سیکٹروں کے لئے سرمایہ کاری کے ذریعہ ہم لوگوں، خدمات اور بازاروں کو اس عرصے کے دوران بہتر طریقے سے جوڑپائے ہیں اور ہم نے بہتر مستقبل کے لئے اربوں لوگوں کی زندگی پر ا ثر ڈالا ہے۔
U: 3267
(Visitor Counter : 29
سماجی انصاف اور تفویض اختیارات کی وزارت
بزرگ شہریوں کی غذائیت کی صورتحال
سن 2011 کی مردم شماری کے مطابق، بزرگ شہریوں کی تعداد کل آبادی کا 8.4فیصد تھی۔ صحت اور خاندانی بہبود کی وزارت کے ذریعہ ’آبادی کے تخمینے پر تکنیکی گروپ کی رپورٹ- جولائی 2020‘ نے بزرگ شہریوں کی آبادی میں 2021 میں 13.75 کروڑ  سے بڑھ کر ، 2036 میں، 22.74 کروڑ  ہونے کا تخمینہ لگایا ہے۔
صحت اور خاندانی بہبود کی وزارت کی ’’ بھارت میں لانگی ٹیوڈنل ایجنگ اسٹڈی ‘‘ ویو- 1  رپورٹ نے ملک میں بزرگ شہریوں کی غذائیت کی صورت حال کا اندازہ لگایا ہے۔
رپورٹ میں کہا گیا ہے کہ ہندوستان میں، 60 سال اور اس سے زیادہ عمر کے ایک چوتھائی سے زیادہ بزرگوں کا وزن کم ہے  اور بزرگوں کا پانچواں حصہ زیادہ وزن/موٹاپے  سے دوچار ہے، جو ہندوستان میں بزرگوں میں غذائی قلت اور زیادہ غذائیت کے دوہرے بوجھ کی نشاندہی کرتا ہے۔
بزرگ آبادی اور ان کے خاندان کے افراد میں بیداری پیدا کرنے کے لیے، صحت اور خاندانی بہبود کی وزارت نے معلومات، تعلیم اور مواصلات  سے متعلق مواد تیار کیا ہے جس میں بزرگوں کے لیے غذائیت کے پہلو شامل ہیں اوراسے ریاستوں/ مرکز کے زیر انتظام علاقوں کے ساتھ اشتراک کیا گیا ہے۔
سماجی انصاف اور بااختیار بنانے کی وزارت، بزرگ شہریوں کے لیے مربوط پروگرام کی ایک اسکیم کو پہلے ہی نافذ کر رہی ہے جس کے تحت غیر سرکاری تنظیموں، رضاکارانہ تنظیموں جیسی نافذ کرنے والی ایجنسیوں کو، بزرگ شہریوں کے گھروں، مسلسل نگہداشت کے گھروں کو چلانے اور دیکھ بھال کے لیے امداد فراہم کی جاتی ہے۔ ایسے گھروں میں رہنے والے غریب بزرگ شہریوں کو صحت مند بڑھاپے کے لیے غذائیت، رہائش، صحت کی دیکھ بھال، کپڑے، تفریح وغیرہ فراہم کی جاتی ہیں۔
یہ معلومات، سماجی انصاف اور باختیارات بنانے کی وزیر مملکت محترمہ پرتیما بھومک نے آج لوک سبھا میں ایک تحریری جواب میں دیں۔
جل شکتی وزارت
سیلاب سے متاثرہ علاقے
جل شکتی کے وزیر مملکت جناب بشویشور ٹوڈو نے آج راجیہ سبھا میں ایک تحریری جواب میں یہ اطلاع دی ہے کہ ملک کے سیلاب زدہ علاقوں کا تجزیہ مختلف ماہرین کی کمیٹیوں کے ذریعہ کیا گیا ہے۔ راشٹریہ باڑھ آیوگ نے 1980 میں ملک میں سیلاب کے امکانی علاقوں کے کل رقبہ کا تخمینہ 40 ملین ہیکٹر لگایا تھا۔ 1953-2010 کے دوران کسی بھی سال سیلاب سے متاثر ہونے والے زیادہ سے زیادہ رقبے کی حد XII پلان کے لیے فلڈمینجمنٹ اور ریجن کے مخصوص مسائل پر ورکنگ گروپ کی رپورٹ  کے مطابق 49.815 ملین ہیکیٹئر ہے، جس کی ریاست کے لحاظ سے تفصیل ضمیمہ میں دی گئی ہے ۔
سیلاب کا انتظام بشمول کٹاؤ پر قابو پانا ریاستوں کے ماتحت میں آتا ہے۔ متعلقہ ریاستی حکومتیں اپنی ترجیحات کے مطابق فلڈ مینجمنٹ اور کٹاؤ پر قابو پانے کی اسکیمیں تیار کرتی ہیں اور ان پر عمل درآمد بھی کرتی ہیں۔ مرکزی حکومت اہم علاقوں میں سیلاب کے انتظام کے لیے تکنیکی رہنمائی اور پروموشنل مالی امداد فراہم کرکے ریاستوں کی کوششوں کی تکمیل میں معاونت کرتی ہے۔ ریاست آندھرا پردیش میں سیلاب کے انتظام کے کسی پروجیکٹ کو XII پلان اور اس کے بعد کی مدت کے دوران محکمہ آبی وسائل، دریا کی ترقی اور گنگا کی بحالی کے فلڈ مینجمنٹ اینڈ بارڈر ایریاز پروگرام  کے تحت مرکزی فنڈنگ کے لیے شامل نہیں کیا گیا ہے۔
محکمہ آبی وسائل، دریا کی ترقی اور گنگا کی بحالی کے لئے جاری سیلاب کے انتظام اور سرحدی علاقوں سے متعلق پروگرام  کو ستمبر 2022 تک بڑھا دیا گیا ہے۔
ضمیمہ I
1953-2010 کے دوران کسی بھی سال سیلاب سے زیادہ سے زیادہ متاثر ہونے والے رقبے کی حد بارہویں پلان کے لیے فلڈ مینجمنٹ اور ریجن کے مخصوص مسائل پر ورکنگ گروپ کی رپورٹ کے مطابق تفصیل یہ ہے:
|
|
نمبرشمار
|
|
ریاست
|
|
زیادہ سے زیادہ متاثر ہونے والا علاقہ
|
|
1
|
|
آندھرا پردیش|
|
9.040
|
|
2
|
|
اروناچل پردیش
|
|
0.207
|
|
3
|
|
آسام
|
|
3.820
|
|
4
|
|
بہار
|
|
4.986
|
|
5
|
|
چھتیس گڑھ
|
|
0.089
|
|
6
|
|
دہلی
|
|
0.458
|
|
7
|
|
گوا
|
|
0.000
|
|
8
|
|
گجرات
|
|
2.050
|
|
9
|
|
ہریانہ
|
|
1.000
|
|
10
|
|
ہماچل پردیش
|
|
2.870
|
|
11
|
|
جموں وکشمیر
|
|
0.514
|
|
12
|
|
جھاڑ کھنڈ
|
|
0.000
|
|
13
|
|
کرناٹک
|
|
0.900
|
|
14
|
|
کیرالہ
|
|
1.470
|
|
15
|
|
مدھیہ پردیش
|
|
0.377
|
|
16
|
|
مہاراشٹر
|
|
0.391
|
|
17
|
|
منی پور
|
|
0.080
|
|
18
|
|
میگھالیہ
|
|
0.095
|
|
19
|
|
میزورم
|
|
0.541
|
|
20
|
|
ناگا لینڈ
|
|
0.009
|
|
21
|
|
اڑیسہ
|
|
1.400
|
|
22
|
|
پنجاب
|
|
2.790
|
|
23
|
|
راجستھان
|
|
3.260
|
|
24
|
|
سکم
|
|
1.170
|
|
25
|
|
تملناڈو
|
|
1.466
|
|
26
|
|
تریپورہ
|
|
0.330
|
|
27
|
|
یو پی
|
|
7.340
|
|
28
|
|
اترا کھنڈ
|
|
0.002
|
|
29
|
|
مغربی بنگال
|
|
3.080
|
|
30
|
|
انڈمان ونکوبار جزائر
|
|
0.030
|
|
31
|
|
چنڈی گڑھ
|
|
-
|
|
32
|
|
دادر و نگرحویلی
|
|
-
|
|
33
|
|
دمن اور دیو
|
|
-
|
|
34
|
|
لکشدیپ
|
|
-
|
|
35
|
|
پڈوچیری
|
|
0.050
|
|
|
|
کل
|
|
49.815سابقہ ریاست آندھرا پردیش
وزارت اطلاعات ونشریات
خود کفیل بھارت کی جانب- مودی کے دوسرے دور کا پہلا سال
نئی دہلی،31 مئی، 2020، پچھلے ایک سال کے دوران مودی کے دوسرے دور حکومت میں کئے گئے فیصلوں کی مکمل تفصیل – بھارت کی تاریخ میں ایک فیصلہ کن مدت اور نئے بھارت ، درخشاں بھارت کا آغاز۔
انگریزی میں مودی 2.0 کتابچہ ایک سالہ کتابچہ دیکھنے کے لیے یہاں کلک کیجیے۔
سائنس اور ٹیکنالوجی کی وزارت
سری چترا نے کووڈ – 19 کی جانچ کے لیے 2 طرح کی فریریاں اور وائرل ٹرانسپورٹ میڈیم تیار کیے ہیں
نئی دہلی، 02 مئی 2020 / طبی علوم اور ٹکنالوجی ، کے سری چترا ٹڑائنل انسٹی ٹیوٹ کے ، جو حکومت ہند کے سائنس اور ٹکنالوجی کے محکمے کے تحت ایک خودمختار ادارہ ہے تکنیکی ماہرین نے دو طرح کی، ناک اور منھ میں استعمال ہونے والی فریریاں اور وائرل ٹرانسپورٹ میڈیا تیار کیے ہیں۔ جو کووڈ -19 کی جانچ میں کام آتے ہیں۔
چترا ایم بیڈ فلاکڈ نائیلان فریریاں  اور چترا این میش، پولی میرک فوم ٹپڈ لچکدار پلاسٹک ہینڈل کے ساتھ تیار کی گئی ہیں جسے ایس سی ٹی آئی ایم ایس ٹی کے تکنیکی ماہرین ڈاکٹر لنڈا ری تھامس ، ڈاکٹر شینی ویلایودھن اور ڈاکٹر مایا نندکمار نے دیار کیا ہے۔ یہ فریریاں نمونے حاصل کرنے میں کامیاب ثابت ہوئی ہے۔ یہ فریریاں فورہ طور پر استعمال کرنے کے لیے دستیاب رہیں گی۔
یہ فریریاں کارکردگی انجام دینے میں کافی آرام دہ رہتی ہیں اور نمونے حاصل کرنے میں مریض کو کم سے کم تکلیف دیتے ہوءے بہتر ثابت ہوئی ہیں۔ ان فریریوں کو محفوظ اور آسان طریقے سے توڑا جا سکتا ہے اور صحت کارکن کا مریض کا نمونہ لیتے ہوئے رابطہ کم سے کم رہتا ہے۔
دوسری اختراع جو چترا وائرل ٹرانسپورٹ میڈیم ، نے کی ہے وہ وائرس کو اُس کی سرگرم شکل میں برقرار رکھنے کے لیے ڈیزائن کی گئی ہے۔ جبکہ یہ وائرل کلکشن پوائنٹ سے لیبراریٹری لے جا رہا ہو۔ فی الحال 50  وائرل ٹرانسپورٹ میڈیام پر مشتمل ہوتی ہے جس میں 50 فریریاں ہوتی ہیں۔ اس کی لاگت 12000 روپے سے اوپر ہے۔
فریریوں اور وائرل ٹرانسپورٹ میڈیم کی ٹکنالوجی دو صنعتوں کو منتقل کر دی گئی ہے تاکہ اسے فوری طور پر تیار اور فروخت کیا جاسکے۔ یہ دو صنعتیں ہیں مللیل انڈسٹریز اور لیبران لائف سائنسسز ۔
یہ دونوں فریریاں مقامی طور پر دستیاب سامان سے تیار کی گئی ہیں اور ان سے درآمد پر انحصار میں کمی آجائے گی۔ نیز کافی کم قیمت پر مانگ کو پورا کرنے میں مدد ملے گی۔
ایس سی ٹی آئی ایم ایس ٹی کی تیار کردہ منھ اور ناک میں استعمال ہونے والی فریریاں

۔۔۔۔۔۔۔۔۔۔۔۔۔۔۔۔۔۔
U - 2229
(Visitor Counter : 113
عملے، عوامی شکایات اور پنشن کی وزارت
روزگار میلہ میں تقرری ناموں کی تقسیم
روزگار میلہ کی تقریبات ملک بھر میں منعقد کی جا رہی ہیں اور نئی تقرریوں کو مختلف مرکزی وزارتوں/محکموں/سینٹرل پبلک سیکٹر انڈرٹیکنگز  /خود مختار اداروں بشمول صحت و تعلیم کے اداروں، پبلک سیکٹر کے بینکوں وغیرہ میں شامل کیا گیا ہے۔ تقرریوں کی تعداد کی جو تفصیلات فراہم کی گئی ہیں وہ متعلقہ وزارتوں/محکموں/تنظیموں وغیرہ کے ذریعہ تیار کردہ ہیں۔
خالی اسامیوں پر بھرتی ایک مسلسل عمل ہے۔ مرکزی حکومت کی مختلف وزارتوں/محکموں اور ان سے منسلک اور ماتحت دفاتر میں اسامیاں ملازم کے ریٹائرمنٹ، استعفیٰ، موت، اور ترقی وغیرہ کی وجہ سے خالی ہوتی ہیں۔ چونکہ بھرتیاں یا تو براہ راست متعلقہ اتھارٹی کے ذریعے کی جاتی ہیں یا یونین پبلک سروس کمیشن، ریلوے ریکروٹمنٹ بورڈ اور اسٹاف سلیکشن کمیشن، آئی بی پی ایس وغیرہ جیسی ریکروٹمنٹ ایجنسیوں کے ذریعے کی جاتی ہیں، ان کے ذریعہ اسامیوں/ بھرتیوں کی مرحلہ وار تفصیلات رکھی جاتی ہیں۔
یہ اطلاع عملہ، عوامی شکایات اور پنشن کی وزارت میں وزیر مملکت اور وزیر اعظم کے دفتر میں وزیر مملکت ڈاکٹر جتیندر سنگھ نے آج راجیہ سبھا میں ایک تحریری جواب میں دی۔
صحت اور خاندانی بہبود کی وزارت
بھارت میں ایک ہی دن میں کووڈ کے ریکارڈ 57584 مریض صحتیاب ہوئے
صحتیابی کی شرح 72 فیصد سے زیادہ
صحتیاب ہونے والوں کی مجموعی تعداد جلد ہی 20 لاکھ سے زیادہ ہوگی
نئی دہلی، 17/اگست 2020، بھارت صحتیابی کی بہتر صورت حال کے راستے پر مسلسل مضبوطی کے ساتھ آگے بڑھ رہا ہے۔آج ملک میں ایک ہی دن میں کووڈ-19 کے ریکارڈ 57584 مریض صحتیاب ہوئے ہیں۔
اس کامیابی میں بھارت کی صحتیابی کی شرح کو مزید آگے بڑھایا ہے اور یہ 72 فیصد سے زیادہ ہوگئی ہے۔ یہ کنٹینمنٹ کے موثر حکمت عملی جوش وخروش کے ساتھ اور جامع طریقے سے جانچ اور شدید مریضوں کے معیاری کلینکل بندوبست کے کامیابی اور تال میل کے ساتھ نفاذ کا نتیجہ ہے۔ بھارت نے صحت اور خاندانی بہبود کی وزارت کے کلینکل بندوبست کے پروٹوکول میں واضح طور پر درج کیے گیے کووڈ-19 کے مریضوں کے مختلف زمروں یعنی ہلکے، درمیانے اور شدید کے لیے دیکھ بھال کے معیاری پروٹوکول پر عمل کیا ہے۔ کلینکل بندوبست کی موثر حکمت عملی کے مثبت نتائج سامنے آرہے ہیں۔
مزید مریضوں کے صحتیاب ہونے اور انہیں اسپتالوں سے چھٹی ملنے اور گھر پر آئیسولیشن  کی وجہ سے بھارت نے کووڈ-19 سے صحتیاب ہونے والوں کی تعداد تقریباً 20 لاکھ  تک پہنچ چکی ہے۔ اس کی وجہ سے صحتیاب ہونے والوں اور سرگرم معاملات کے درمیان فرق میں مسلسل اضافے کو یقینی بنایا گیا ہے۔ آج یہ بڑھ کر 12لاکھ 42 ہزار 942 ہوگیا ہے۔
اس وقت ملک میں حقیقی معاملات یعنی سرگرم معاملات کی تعداد  کم ہوگئی ہے، جوکی کل پازیٹیو معاملات کا محض 25.57 فیصد ہے۔ معاملات کا جلد پتہ لگائے جانے سے ہلکے اور درمیانے معاملات کے وقت پر اور فوری آئیسولیشن اور شدید معاملات میں اسپتال میں داخل کرائے جانے کو یقینی بنانے میں مدد ملی ہے، جس سے معاملات کا وقت پر اور موثر طریقے سے بندوبست کیا گیا ہے۔ اس کے باعث اموات کی شرح آج مزید کم ہوکر 1.92 فیصد ہوگئی ہے۔
کووڈ -19 سے متعلق تکنیکی امور، رہنما ہدایات اور صلاح و مشورے سے متعلق سبھی مستند اور تازہ ترین معلومات کے لئے براہ کرم مستقل طور پر https://www.mohfw.gov.in/ اور @MoHFW_INDIA دیکھیں۔
کووڈ-19 سے متعلق تکنیکی سوال technicalquery.covid19[at]gov[dot]in اور دیگر سوال ncov2019[at]gov[dot]in اور @CovidIndiaSeva پر بھیجے جاسکتے ہیں۔
کووڈ-19 سے متعلق اگر کوئی سوال ہو تو صحت و خاندانی بہبود کی وزارت کے ہیلپ لائن نمبر +91-11-23978046 یا 1075  پر کال کریں۔ کووڈ-19 سے متعلق ریاستوں / مرکز کے زیر انتظام علاقوں کے ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf پر دستیاب ہے۔
۔۔۔۔۔۔۔۔۔۔۔
U-4584
م ن۔ اگ۔ ت ع۔
(
زراعت اور کاشتکاروں کی فلاح و بہبود کی وزارت
پلانٹ پروٹیکشن اینڈ پلانٹ کورنٹائن سے متعلق سب میشن 
میک ان انڈیا کو فروغ دینے کے لئے ملک کے جراثیم کش دواؤں کے مینوفیکچررز کو 6788 سرٹی فکیٹ آف رجسٹریشن  اور جراثیم کش دواؤں کی برآمدات کے لئے 1011 سی آر جاری کئے گئے
مربوط پیسٹ منیجمنٹ اور جراثیم کش دواؤں کے مناسب استعمال کو فروغ دینے کے لئے ریاستوں کو فصل مخصوص اور پیسٹ مخصوص پیکج آف پریکٹیسز جاری کئے گئے ہیں
نئی دہلی، 17 فروری 2021، زراعت اور کسانوں کی بہبود کا محکمہ کیڑوں، جراثیم، بیماریوں، کھرپتوارم، نیماٹوڈ ، چوہوں وغیرہ کی بربادی سے زرعی فصلوں کے معیار اور پیداوار کے نقصان کو کم کرنے اور کیڑے مکوڑوں کی نامعلوم نسلوں کے حملے اور ان کے پھیلنے سے اپنی نباتاتب کی حفاظت کے مقصد سے ’’پلانٹ پروٹیکشن اینڈ پلانٹ کورنٹائن سے متعلق سب میشن ‘‘ اسکیم کے ذریعہ ضابطہ بندی مانیٹرنگ، نگرانی اور انسانی وسائل کے فروغ کے کام انجام دے رہا ہے۔ زرعی پیداوار کی برآمدات کی سہولت فراہم کرانے کے لئے 1200 سے زیادہ پیک ہاؤسز، رائس ملوں، پروسیسنگ یونٹوں، ٹریٹمنٹ فیسی لیٹی، فیومیگیشن ایجنسیوں ، پوسٹ انٹری کوارنٹائن فیسی لیٹی وغیرہ کا ری ویلی ڈیشن کیا گیا ہے۔ مربوط پیسٹ منیجمنٹ اور جراثیم کش دواؤں کے مناسب استعمال کو فروغ دینے کے لئے لاک ڈاؤن کی مدت کے دوران ریاستوں کو 14 فصل مخصوص اور پیسٹ مخصوص پیکج آف پریکٹیسز جاری کئے گئے ہیں۔ میک ان انڈیا کو فروغ دینے کے لئے ملک کے جراثیم کش دواؤں کے مینوفیکچررز کو 6788 سرٹی فکیٹ آف رجسٹریشن  اور جراثیم کش دواؤں کی برآمدات کے لئے 1011 سی آر جاری کئے گئے ہیں۔ تباہ کن کیڑے اور جراثیم سے متعلق قانون 1914 اور جراثیم کش دواؤں سے متعلق قانون 1968 ضابطہ بندی کے کاموں کے لئے قانونی فریم ورک فراہم کراتے ہیں۔
سال 21۔2020 کے دوران بھارت پروٹوکولز اور کام کے معیاری طریقہ کار کو حتمی شکل دینے کے بعد ڈرون کے استعمال سے ٹڈیوں کو قابو کرنے والا دنیا کا پہلا ملک بن گیا ہے۔ بھارت کی تاریخ میں ٹڈیوں پر قابو پانے کی سب سے بڑی کارروائی مرکزی حکومت نے ریاستوں کے تعاون سے انجام دی۔ 10 ریاستوں کے 5.70 ہیکیٹئر سے زیادہ علاقے میں ٹڈیوں کے حملے پر قابو پایا گیا۔ ٹڈیوں پر قابو پانے کے لئے ہوا میں جراثیم کش دواؤں کے چھڑکاؤ کے لئے ہیلی کاپٹروں کو لگاکر لوکس سرکل آفیسز  کی کنٹرول صلاحیتوں کو مستحکم کیا گیا ہے۔ اب تک ریاستی حکومتوں کے ذریعہ 283268 ہیکیٹئر اور ایل سی او کے ذریعہ 287986 ہیکیٹئر کے رقبے میں ٹڈیوں پر قابو پانے کی کارروائی کی گئی ہے۔
زراعت اور کسانوں کی بہبود کی وزارت نے قیمت کو متوازن کرنے اور مقامی بازار میں پیاز کی دستیابی کے لئے سال 2020 میں بھارت میں پیاز کی درآمد کی شرطوں میں نرمی کی ہے۔ سال 21۔2020 کے دوران ایران سے گاجر کے بیج ، ازبیکستان سے گیہوں کا آٹا ، باسمتی چاول اور انارج کی بیچ، آسٹریلیا سے انار، ارجنٹینا سے آم، باسمتی چاول اور تل کے بیج اور پیرو سے مونگ پھلی حاصل کرنے لئے بازار تک رسائی حاصل کی گئی۔
۔۔۔۔۔۔۔۔۔۔۔
ش ح۔ا گ۔ن ا۔
U-1657
(Visitor Counter : 162